INDOKOLÁS

Általános indokolás

Az Alaptörvény 32. cikk (2) bekezdésében meghatározott eredeti jogalkotói hatáskörben, a helyi önkormányzatok és szerveik, a köztársasági megbízottak, valamint egyes centrális alárendeltségű szervek feladat- és hatásköreiről szóló 1991. évi XX. törvény 138. § (1) bekezdés b) pontjában meghatározott feladatkörben eljárva, a 2020. évi költségvetésről szóló helyi önkormányzati rendelet (továbbiakban: R.) II. módosításáról szóló rendeletének megalkotása. 

Részletes indokolás
Az 1. §-hoz
Meghatározza a 2020. évi költségvetés működési és felhalmozási bevételeinek és kiadásainak módosított főösszegeit, megállapítja a költségvetés hiányát, a hiány belső finanszírozásának módját, valamint a költségvetés tartalékainak összegét.
A 2. §-hoz

Az Önkormányzat és költségvetési szervei költséghatékonyabb működése érdekében a megbízási díjak és a tiszteletdíjak kizárólag átutalással teljesíthető kifizetéséről rendelkezik.
A 3. §-hoz
Az általános és középiskolás gyermeket nevelő családok számára a digitális oktatás feltételeinek javítása érdekében informatikai eszközök beszerzésére vonatkozó szociális alapú pályázat felhalmozási céltartalék felhasználásának szabályairól, továbbá az Általános tartalék folyamatosan megfelelő szintjének biztosításáról rendelkezik.


A 4. §-hoz

A Magyarország 2021. évi központi költségvetésének megalapozásáról szóló LXXVI. törvény által, az Áht. 40. § -ának veszélyhelyzeti intézkedésekre vonatkozó passzusai 2020. július 15-ei hatállyal történt módosításának megfelelően az Alaptörvény 53. cikke szerinti veszélyhelyzet esetén Polgármester által alkalmazható átmeneti intézkedésekről rendelkezik.
Az 5. §-hoz

Az államháztartásról szóló 2011. évi CXCV. tv. (Áht.) 23. § (2) bekezdése és az államháztartási törvény végrehajtásáról szóló 368/2011. (XII.31.) Korm. Rendelet (Ávr.) 24. § (1) bekezdése rendelkezései szerinti tartalommal és szerkezettel megállapítja a költségvetés kiemelt előirányzatait a megjelölt mellékletek szerinti részletes kimutatásban.
A 6. §-hoz

A 2020. március 11-én kihirdetett veszélyhelyzet megszüntetéséről szóló 282/2020. (VI. 17.) Korm. rendeletben foglaltaknak megfelelően hatályon kívül helyezi a R. 6.§ (7) bekezdését.
A 7. §-hoz

Hatályba léptető rendelkezések.
